લક્ષ્મીજી સાથે જોડાયેલી એક માન્યતા અનુસાર દેવી લક્ષ્મી સમુદ્રમંથનમાંથી પ્રગટયા હતાં, તેથી તેમને સમુદ્રની દીકરી ગણવામાં આવે છે. તેથી તેમના આ સ્વરૂપમાં તેમની આજુબાજુ બે હાથીને દર્શાવવામાં આવ્યા છે, જે સતત લક્ષ્મીજી ઉપર પાણીનો વરસાદ વરસાવે છે. વળી દેવી લક્ષ્મીના ગજ લક્ષ્મી સ્વરૂપે ઇન્દ્રને તેમણે ગુમાવેલી સંપત્તિ સમુદ્રના પેટાળમાંથી શોધી આપી હતી. દેવી લક્ષ્મીના આ સ્વરૂપને સમૃદ્ધિ, વિપુલતા, સુંદરતા, અને ચપળતાની નિશાની ગણવામાં આવ્યા છે. તેમના આ સ્વરૂપે લાલ સાડી પહેરી છે, તેમજ બંને હાથમાં કમળ અને બીજા બે હાથમાં સોનાના સિક્કા બતાવવામાં આવ્યા છે.